b'\n_START_ARTICLE_\nJames Chadwick\n_START_SECTION_\n\xc5\xbdivljenje in delo\n_START_PARAGRAPH_\nChadwick je \xc5\xa1tudiral na Univerzi v Manchestru in Cambridgeu._NEWLINE_Leta 1914 je od\xc5\xa1el \xc5\xa1tudirat k Geigerju na Tehni\xc5\xa1ko visoko \xc5\xa1olo (Technische Hochschule) v Berlin (danes Tehni\xc5\xa1ka univerza v Berlinu). Med 1. svetovno vojno so ga v Nem\xc4\x8diji zaprli kot sovra\xc5\xbenega tujca._NEWLINE_Po vojni se je vrnil v Cambridge, kjer je delal z Rutherfordom pri raziskavah sevanja \xc5\xbearkov \xce\xb3 iz radioaktivnih snovi. Z obstreljevanjem elementov z delci \xce\xb1 sta raziskovala tudi njihovo pretvorbo in prou\xc4\x8dila naravo atomskega jedra._NEWLINE_Chadwick je leta 1932 odkril osnovni delec v jedru, ki je postal znan kot nevtron, ker je brez elektri\xc4\x8dnega naboja. Z razliko od helijevih jeder (delcev \xce\xb1), ki so nabiti, in zaradi tega vir mo\xc4\x8dnih elektri\xc4\x8dnih sil v jedrih te\xc5\xbekih atomov, elektri\xc4\x8dne ovire ne vplivajo na nevtrone. Nevtroni lahko prodrejo v jedro \xc5\xa1e te\xc5\xbejih elementov in jih lahko razcepijo. Na ta na\xc4\x8din je Chadwick pripravil pot za jedrsko cepitev urana-235 in izdelavo jedrske bombe._NEWLINE_Leta 1935 je postal profesor fizike na Univerzi v Liverpoolu. Med 2. svetovno vojno se je v ZDA pridru\xc5\xbeil Projektu Manhattan pri izdelavi prve jedrske bombe._NEWLINE_Po vojni se je vrnil na Univerzo v Liverpoolu. Med letoma 1948 in 1958 je pou\xc4\x8deval na Univerzi v Cambridgeu.\n_START_SECTION_\nNagrade\n_START_PARAGRAPH_\nZa odkritje nevtrona mu je Kraljeva dru\xc5\xbeba iz Londona tega leta podelila Hughesovo medaljo, leta 1935 pa je prejel Nobelovo nagrado za fiziko._NEWLINE_Za svoje znanstvene dose\xc5\xbeke je Chadwick leta 1950 prejel Copleyjevo medaljo Kraljeve dru\xc5\xbebe.'